BREVVEKSLING mellem De europaeiske Faellesskaber og WHO om de naermere regler for samarbejde mellem disse to organisationer (82/725/EKSF, EOEF, Euratom)

Bruxelles, den 28. april 1982

Under de nylige samtaler mellem repraesentanterne for EF og WHO blev det klart, at der var behov for at udvide samarbejdet og udbygge det nuvaerende konsultationssystem.

Jeg har den aere at foreslaa, at vi gennem en brevveksling skaber et naermere og mere effektivt samarbejde mellem De europaeiske Faellesskaber og Verdenssundhedsorganisationen.

I en aarraekke har der mellem regionalkontoret for Europa i Koebenhavn og Kommissionen vaeret et meget aktivt samarbejde, som har vaeret yderst frugtbart for begge parter. Dette samarbejde blev oprettet gennem en brevveksling af 29. maj og 19. juni 1972, som hermed bekraeftes.

EF og WHO har faelles interesser paa en raekke omraader vedroerende sundhed, ikke kun paa regionalt men ogsaa paa internationalt plan, navnlig for saa vidt angaar verdenssundhedsprogrammet, medicinsk forskning, folkesundhed samt udarbejdelse af sundhedskriterier og -normer, isaer med hensyn til miljoeet generelt og arbejdsmiljoeet. Dette viser, at der er behov for et samarbejde paa et mere globalt plan.

Derfor mener jeg, at tiden nu er inde til at opstille hovedretningslinjerne for samarbejdet mellem vore organisationer. Disse retningslinjer er fastlagt i vedlagte memorandum.

Gennem en styrkelse og udvikling af dette samarbejde vil vi kunne undgaa unoedigt dobbeltarbejde og saaledes bidrage til en mere effektiv gennemfoerelse af de maal, vore organisationer har sat sig med hensyn til udviklingen paa det sociale og sundhedsmaessige omraade.

Jeg vil hermed gerne foreslaa, at denne skrivelse med bilag samt Deres svarskrivelse udgoer aftalen om samarbejde mellem De europaeiske Faellesskaber og Verdenssundhedsorganisationen, og at denne aftale traeder i kraft paa den dato, De afgiver Deres svar.

Med venlig hilsen

Ivor RICHARD

Medlem af Kommissionen

Hr. H. Mahler, M.D. Generaldirektoer for Verdenssundhedsorganisationen CH-1211 Genève 27

MEMORANDUM vedroerende retningslinjerne for samarbejdet mellem Verdenssundhedsorganisationen og De europaeiske Faellesskaber

1. Begge parter konsulterer regelmaessigt hinanden i spoergsmaal af faelles interesse med henblik paa at naa de maal, de har sat sig paa sundhedsomraadet, samt opnaa en mere effektiv koordinering ved udarbejdelsen og gennemfoerelsen af deres respektive programmer.

2. Kommissionen for De europaeiske Faellesskaber indbyder, naar det er hensigtsmaessigt, repraesentanter for Verdenssundhedsorganisationen til som observatoerer at deltage i moeder, hvor der behandles spoergsmaal af faelles interesse for Verdenssundhedsorganisationen og De europaeiske Faellesskaber.

3. Verdenssundhedsorganisationen indbyder en repraesentant for De europaeiske Faellesskaber til som observatoer at deltage i moeder i Verdenssundhedsforsamlingen, eksekutivkomiteen og regionalkontoret for Europa samt desuden, naar det er hensigtmaessigt, i deres udvalgsmoeder, naar der behandles spoergsmaal af faelles interesse for De europaeiske Faellesskaber og Verdenssundhedsorganisationen.

4. Begge parter soerger ligeledes for, at den anden part deltager i andre relevante moeder under dens auspicier.

5. Begge parter fremmer den gensidige udveksling af relevante oplysninger og materiale vedroerende spoergsmaal af faelles interesse inden for deres respektive ansvarsomraader med henblik paa at oege effektiviteten af deres respektive indsats paa disse omraader.

6. Verdenssundhedsorganisationen yder gennem sin generaldirektoer Kommissionen for De europaeiske Faellesskaber enhver form for faglig bistand, der maatte oenskes med henblik paa undersoegelse af spoergsmaal af faelles interesse.

Fremgangsmaaden for, hvorledes Kommissionen refunderer de af Verdenssundhedsorganisationen afholdte udgifter, fastlaegges ved faelles overenkomst i hvert enkelt tilfaelde.

7. Begge parter bekraefter inden for rammerne af deres kompetence de noedvendige foranstaltninger for at sikre, at disse bestemmelser gennemfoeres, i saerdeleshed: a) traeffer de hensigtsmaessige forholdsregler for at sikre et naert samarbejde mellem de to organisationer i bestraebelserne paa omraader af faelles interesse,

b) foelger gennem deres respektive repraesentanter udviklingen for at oprette et effektivt samarbejde mellem de to organisationer.

Genève, den 2. juni 1982

Jeg takker hermed for Deres skrivelse af 28. april 1982 og det vedlagte memorandum med retninglinjer for samarbejde mellem Verdenssundhedsorganisationen og De europaeiske Faellesskaber.

Jeg har den aere hermed at meddele Dem, at WHO fuldt ud kan tiltraede forslagene i ovennaevnte dokumenter, og jeg ser frem til et udvidet og mere effektivt samarbejde mellem de to organisationer.

I overensstemmelse med Deres forslag udgoer Deres skrivelse af 28. april, det dermed fremsendte memorandum samt dette svar aftalen om samarbejde mellem De europaeiske Faellesskaber og Verdenssundhedsorganisationen, og denne traeder hermed i kraft med virkning fra dags dato.

Med venlig hilsen

H. MAHLER, M.D.

Generaldirektoer

Ivor Richard Medlem af Kommissionen for De europaeiske Faellesskaber B-1049 Bruxelles

Bruxelles, den 9. juni 1982

Jeg takker hermed for Deres skrivelse af 2. juni 1982, hvori De bekraefter, at De kan tiltraede forslagene vedroerende de fremtidige forbindelser mellem De europaeiske Faellesskaber og Verdenssundhedsorganisationen.

Jeg ser frem til et udvidet samarbejde mellem vore organisationer.

Med venlig hilsen

Ivor RICHARD

Medlem af Kommissionen

Hr. H. Mahler, M.D. Generaldirektoer for Verdenssundhedsorganisationen CH-1211 Genève 27